"Шомлы күренешләр күзәтелә башлады": өем-өем болытлар нәрсәсе белән куркыныч?

	Казан федераль университетының метеорология, климатология һәм экология кафедрасы мөдире Юрий Переведенцев һәм доценты Тимур Әүхәдиев җәй көне Казанлыларны нинди һава торышы көтүе турында сөйләде. 	 Метеорологик җәй уртача тәүлек температура +15 градустан узгач башлана. Быел Казаныбызга җәй май уртасында ук килде. Шуны әйтергә кирәк, Татарстанда май аенда гына да биш тапкыр температура рекорды теркәлгән. 14 майдан 18 майга кадәр термометр баганалары + 33 градус тамгасына кадәр күтәрелде. Май ае өчен гадәти булмаган һава торышы бүгенге көнгә кадәр саклана. Быел җәйнең иртә килү нәтиҗәсендә шомырт, миләш һәм сиреньнәр бер үк вакытта чәчәк атты. Җәй ахырында гына үсә торган гөмбәләр дә күренә башлады. Яңгырсыз көннәр тупыл мамыгына да рәхәтләнеп очарга ирек бирде. 
	Илүзә ИБӘТУЛЛИНА	
Идел

	№ --- | 16.06.2021	


